text: Endamálið við eini slíkari Sálarheilsuvirðisløn er, at heiðra ein ella fleiri, sum hava gjørt eitthvørt átak, tiltak ella annað, sum á serligan hátt hevur varpað ljós á sálarheilsu, og gjørt eitt arbeiði fyri at bøta um og/ella arbeiða sálarheilsu fremjandi. Møguligt var at skjóta einstaklingar og bólkar upp, vísandi til tiltøk, sum verða framd kring alt landið. Almenningurin, einstaklingar og feløg hava fingið hetta høvi at skjóta upp, hvør hevur hendan heiður uppibornan.
text: #000002
text: Øll kunnu tilnevna, hvør skal hava Sálarheilsuvirðislønina. Ein óheft dómsnevnd avger síðan, hvør skal hava heiðurin, at fáa Sálarheilsuvirðislønina, út frá innkomnu uppskotunum. Virðislønin varð handað á Altjóða Sálarheilsudegnum í gjár, 10. oktobur.
text: #000003
text: Í ár valdi dómsnevndin at Katrin Joensen-Næs, leikstjóri, skuldi móttaka virðirslønina. Tað var Sinnisbati Ung, sum í ár handaði virðisløninia.
text: #000004
text: Ársins Sálarheilsuvirðisløn verður latin Katrini Joensen-Næs:
text: #000005
text: Katrin Joensen-Næs hevur við sínum listarliga arbeiði varpað ljós á lívið við sinnisligari sjúku við serligum denti á teimum, ið standa nær; teimum avvarðandi. Katrin varpar, við novellufilmi sínum “Ábyrgd”, ljós á eitt evni, sum framvegis er tengt at stórari tøgn og tabu. Við filminum hjá sær, er hon við at niðurbróta tøgnina og skapa tilvitsku, um tær kenslur, ið kunnu verða knýttar at leiklutinum sum avvarðandi at einum menniskja, ein hevur kært.
text: #000006
text: Leikluturin hjá tí, ið stendur hjá, verður ofta lýstur sum hjáleiklutur í frásøgnum um lívið við sinnsligari sjúku og órógvi, men í hesum filmsverkinum dregur Katrin myndatólið mótvegis tí avvarðandi, sum í støðum kann kenna seg bæði mátt- og ráðaleysan. Í filmsverkinum gevur Katrin tí avvarðandi eina rødd og rúmd at verða í teimum kenslunum, ið kunnu uppstanda, tá ein elskaður lýðir av álvarsligari sinnisligari sjúku. Katrin gevur tí avvarðandi loyvi at kenna tær kenslur, ið kunnu vísa seg: einsemi, vreiði og sorg. Samstundis sum hon lýsir áhaldandi og treytaleysan kærleika, gleði og vón.
text: #000007
text: Katrin Joensen-Næs hevur við filmsverkinum “Ábyrgd” latið upp einar dyr, sum í mong ár einans hevur staðið á glopp. Hon hevur, við nøkrum av teimum førandi føroysku filmsfólkunum, verið við at skapa eina trúliga mynd av, hvussu tað kann kennast at vera avvarðandi.
text: #000008
text: Vit ynskja við hesari virðisløn, at heiðra Katrinar dirvi og hennara ágrýtni og eldhuga, at taka upp evni, ið hava stórt samfelagsligt virði og týdning.
text: #000009
text: Sunnukvøldið 10. oktobur kl. 19, bjóða vit til ókeypis filmsýning í Perluni í Tórshavn!
text: #000011
text: 10. oktobur er Altjóða Sálarheilsudagur. Vit sýna um kvøldið svenska filmin "Psykos i Stockholm", sum er ein spælifilmur frá 2020. Rithøvundur og leikstjóri, Maria Bäck, innleiðir filmin.
text: #000012
text: Sýningin er ÓKEYPIS, men vegna avmarkað pláss, biða vit tykkum tekna tykkum til her:
text: #000013
text: Stórt tiltak á Altjóða Sálarheilsudegnum 2021
text: #000014
text: Skráin er nú klár til tiltakið, ið verður á Altjóða Sálarheilsudegnum, sunnudagin 10. oktobur.
text: #000015
text: Eins og áður er skráin sera fjølbroytt, og vit gleða okkum, at deila ein góðan dag saman við tykkum, har vit av álvara seta sálarheilsuna og lívið við sinnisligum diagnosum og avbjóðingum í miðdepl. Einki skal tigast burtur, og einans við opinleika og upplýsing koma vit stigmatisering og tabui av diagnosum til lívs.
text: #000016
text: Evnið fyri Altjóða Sálarheilsudagin í ár er “Sálarheilsa í einum ójøvnum heimi”. Innihaldið í tiltakinum ber tí eisini brá av hesum.
text: #000017
text: Sunnudagin 10. oktobur kl. 14 til 17.
text: #000019
text: 14:40 Tónleikainnslag við Ester Skála.
text: #000024
text: 16:20 Dansifrøi framførur og bjóðar upp til linedans á Perlutorginum.
text: #000028
text: Altjóða Sálarheilsudagurin er eitt afturvendandi tiltak, sum í ár, fyri fjóðru ferð, verður hildin sum eitt størri kunningartiltak, har fleiri stovnar og feløg fáa høvið at vísa á teirra virksemi innan psykiatriska økið.
text: #000032
text: Upplegg, tónleikur og básar við kunning um stovnar, feløg og onnur, sum arbeiða innan økið, eru við á degnum.
text: #000034
text: Á tiltakinum í Tórsgøtu verða millum annað varpað ljós á:
  Ung og sálarheilsu, seksualitetur og sálarsjúku og minnilutastrongd.
text: #000036
text: Tiltakið byrjar kl. 14, og tað er ókeypis. Øll eru vælkomin.
text: #000038
text: Skráin fyri dagin verður lýst seinni.
text: #000039
text: Feløg og stovnar, sum hava hug at hava ein bás hendan dagin, eru vælkomin at seta seg í samband við Lauru Apol, aðalskrivara í Sinnisbata við at ringja á 597913 ella við at skriva til laura.apol@sinnisbati.fo. At hava bás er ókeypis.
text: #000040
text: Hevur tú eitt uppskot til hvør skal hava ársins sálarheilsuvirðisløn?
text: #000042
text: Freistin at senda uppskot inn er mánadagin 4. oktobur á middegi:
text: #000043
text: Sinnisbati fer fyri fimtu ferð, í sambandi við Altjóða Sálarheilsudagin 10. oktober, at handa eina Sálarheilsuvirðisløn til ein einstakling ella bólk. Almenningurin, einstaklingar og feløg fáa við hesum høvi at skjóta upp, hvør hevur hendan heiður uppibornan.
text: #000044
text: Endamálið við eini slíkari Sálarheilsuvirðisløn er, at heiðra ein ella fleiri, sum hava gjørt eitthvørt átak, tiltak ella annað, sum á serligan hátt hevur varpað ljós á sálarheilsu, og gjørt eitt arbeiði fyri at bøta um og/ella arbeiða sálarheilsu fremjandi. Høvi er til at skjóta einstaklingar og bólkar upp, vísandi til tiltøk, sum verða framd kring alt landið.
text: #000045
text: Øll kunnu tilnevna, hvør skal hava Sálarheilsuvirðislønina. Ein dómsnevnd ger síðani av, hvør skal hava heiðurin av at fáa
  Sálarheilsuvirðislønina, út frá innkomnu uppskotunum. Virðislønin verður handað á Altjóða Sálarheilsudegnum hin 10. oktobur.
text: #000046
text: Uppskot kunnu sendast Sinnisbata á sinnisbati@sinnisbati.fo í seinasta lagi mánadagin tann 4. oktober á middegi.
text: #000047
text: Sinnisbati bløðini eru nú teldutøk
text: #000048
text: Sinnisbati blaðið sum felagið einaferð árliga hevur givið út seinastu trý árini, eru nú teldutøk og kunnu frítt nýtast í undirvísing ella í øðrum viðkomandi samanhangum. Neyðugt er tó at vísa á týðuligari kelduávísing.
text: #000049
text: Heinta blaðið her: Sinnisbati blaðið_2018
text: #000050
text: Ársins Sálarheilsuvirðisløn 2020 bleiv í kvøld handað á Altjóða Sálarheilsudegnum, sum í ár var eitt stroymað tiltak, hildið í Perluni í Tórshavn.
text: #000052
text: Viðkomandi sum uttanhýsis dómsnevndina valdi í ár, skuldi hava hendan heiðurin, varð Anna Malan Jógvansdóttir. Tað var landsstýrismaðurin í Heilsumálum, Kaj Leo Holm Johannesen, sum handaði viðislønina.Vit vilja ynskja Onnu Maluni hjartaliga tillukku við væl uppiborðnað virðurslønini!
text: #000053
text: "Ársins Sálarheilsuvirðisløn fær: Anna Malan JógvansdóttirAnna Malan Jógvansdóttir er rithøvundur og listakvinna. Hon hevur millum annað givið út fleiri yrkingarsøvn og í 2019 gav hon út hybridbókina, "Psykosudrotningin sigur frá", har hon greiðir frá um lívið við psykosu. Hon letur lesaran og áskoðarnar sleppa inn í ein heim, sum tey fægstu kenna. Ein sonn og erlig frásøgn frá einari sera væl orðaðari kvinnu, sum við sínum vøkru og litføgru myndum, gevur okkum innlit í ein heim við sorg, gleði, vreiði, vónloysi og vón.Anna Malan megnar við sínum orðum at skapa eitt forstáilsi, sum tørvur er á. Hjartanemandi er tað, at hon vakurt og hugvekjandi traðkar fram og sigur frá.Við verkinum fær Anna Malan varpað ljós á, hvat ein psykosa er, bæði í orðum og myndum og eisini um leiðina at koma fyri seg aftur.Seinastu árini hevur Anna Malan somuleiðis verið úti og hildið fleiri fyrilestrar á skúlum og stovnum um lívið við psykosu. Einans við upplýsing blíva vit klókari og ríkari sum samfelag. Anna Malan er ein stór fyrimynd fyri mong sum stríðast og koma fyri seg aftur. Fyri hetta arbeiði eigur hon eina stóra tøkk, at hon gjøgnum sína rit- og myndlist gevur okkum loyvi at gerast klókari og ríkari."
text: #000054
text: Altjóða Sálarheilsudagur-tiltakið, sum vit kenna tað, er avlýst.
text: #000057
text: Undir vanligum umstøðum, hava vit seinastu trý árini, skipað fyri einum stórum og fevnandi tiltak í Østrøm í Havn. Men í ár verður tað øðrvísi!
text: #000058
text: Hóast ætlanin var, at hátíðarhalda dagin sum vant, men hesu ferð í Perluni og á Reinsarínum í Tórsgøtu, mugu vit ásanna, at tað ikki er ráðiligt, nú korona farsóttin aftur ger um seg í Føroyum. Fleiri teimum sum luttaka á degnum eru fakfólk innan heilsu- og almannaøkinum, og tað eru júst tey, sum eru um teimum borgararum, sum vit í løtuni mugu ansa eyka væl aftir, ikki gerast sjúk av COVID-19.Vit harmast sjálvsagt um støðuna, men vit síggja, at okkara systurfeløg uttanlands hava tikið somu atlit, og vit ynskja so best ber til, at fylgja tilmælinum frá heilsumyndugleikunum. Tað meta vit ikki ber til, um vit savna omanfyri 500 fólk hendan dagin, sum vant.
text: #000059
text: Í staðin skipa vit fyri eitt spennandi talgild tiltak, og skráin er klár!
text: #000060
text: Tiltakið byrjar kl. 19 og verður stroymt á Facebook og Youtube!
text: #000061
text: Kl. 19:40 Tónleikainnslag við SWAY.
text: #000065
text: Kl. 20:15 Sofaprát við Rudi Køhnke um tað at liva við angist. Rudi er danskur sjónleikari og millum annað kendur frá høvuðsleiklutum í "Fidibus" og "Fuglefangerens søn", har hann spælir føroyingin Esmar.
text: #000067
text: Kl. 21:00 Forkvinnan takkar fyri og tiltakið endar.
text: #000069
text: Vit gleða okkum at “síggja” tykkum!
text: #000070
text: Jákup Jacobsen fekk ársins sálarheilsuvirðisløn!
text: #000071
text: Hjartaliga til lukku við væl uppiborðnað heiðrinum!
text: #000073
text: Øll hava havt møguleika at skjóta upp, hvør skal hava Sálarheilsuvirðislønina. Ein óheft dómsnevnd hevur síðani viðgjørt tilnevningarnar. Hvørt ár eru nógv góð uppskot komin inn, og tí er altíð torført at velja ein burturúr. Aftur í ár hevur ein samd dómsnevnd valt at tilnevna ein einstakling ella bólk, sum hevur gjørt nakað serligt fyri at varpa ljós á sálarheilsu á ein jaligan hátt og í sínum arbeiði verið við til at lætta um gerandisdagin hjá mongum. Hesaferð verður sálarheilsuvirðislønin handað einum persóni, sum arbeiðir miðvíst við kropsligum venjingum og sum hevur ein hugburð um, at rørsla er týdningarmikil fyri góða heilsu bæði kropsliga og sálarliga.
text: #000076
text: Viðkomandi arbeiðir innkluderandi við fólki við sálarligum avbjóðingum og hevur uppiborið at blíva heiðraður. Heiðurin hesaferð fer til Jákup Jacobsen, eigari av Yndi Fitness í Tórshavn. Hann hevur avgjørt uppiborið eina virðisløn fyri sín jaliga, blíða og motiverandi hugburð mótvegis íðkarum, sum hava sálarligar avbjóðingar. Ein hugburð um, at rørsla er góð bæði fyri skinn og sinn er nakað, sum Jákup til fulnar hevur víst í sínum arbeiði. Hetta hevur hann víst við at loyva starvsfólki fría atgongd í fitnessmiðstøðina saman við íðkarum, sum eru limir, men vegna sálarligar avbjóðingar, ikki megna at íðka einsamallir. Jákup er altíð sera blíður og rættur gleðiliga eina hjálpandi hond. Hetta ger, at íðkarin kennir seg vælkomnan.
text: #000077
text: Eisini er hann ein slóðbrótandi fyrimynd, tá hann, sum sjálvstøðugur vinnurekandi, bjóðar einum persóni og mentori við at venja, so tað gerst møguligt hjá einum íðkara at koma í Yndi, sum annars ikki hevði fari einsamallur vegna sínum sálarligu avbjóðingum. Við hesum ynskja vit tær Jákup hjartaliga til lukku og bliðan byr frameftir við arbeiðinum. Takk fyri !"
text: #000078
text: Kelda: Heilsumálaráðið, 11. oktobur 2019
text: #000079
text: Altjóða Sálarheilsudagurin er eitt afturvendandi tiltak, sum aftur í ár, fyri triðju ferð, verður hildin í Öström í Tórshavn 10. oktober 2019.
text: #000080
text: Upplegg, tónleikur og básar við kunning um stovnar, feløg og onnur, sum arbeiða innan økið, eru við á degnum. Evnið fyri dagin í ár er "sálarlig heilsufremjan og fyribyrging av sjálvmorði", sum WHO hevur valt sum altjóða evni.
text: #000081
text: Drekkamunnur og søtt til góman verður at fáa.
  Tiltakið byrjar kl. 14, og tað er ókeypis. Øll eru vælkomin.
text: #000082
text: Skráin fyri dagin sær út soleiðis:
text: #000083
text: Kl. 14:30 Recovery spælir nøkur løg
text: #000085
text: Kl. 15:15: "Kanning um sjálvmorðsroyndir í Føroyum í einum 5 ára tíðarskeiði frá 2014 – 2018" v/ Sólrun Joensen og Jórun Højgaard, intensivir sjúkrarøktarfrøðingar við master í heilsuvísund.
text: #000087
text: Kl. 16:30: "At liva við sjálvmorðstonkum, og tað sum gjørdi at eg valdi lívið framum" v/ Sondy Simonsen
text: #000088
text: Kl. 17:30: "Barna bati seinastu 40 árini" v/ Djóna Eidesgaard, aðalskrivari í Barnabata
text: #000090
text: Kl. 18:00: "Meining og vón í líðing" v/ Róland í Skorini.
text: #000091
text: Kl. 19:00: Takk fyri hesuferð - síggjast í 2020!
text: #000093
text: Skjót hjálp er dupult hjálp
  Ókeypis sálarfrøðihjálp tikið ringasta trýstið hjá nógvum ungum
  Nýggjur leiðari á Sólteigi og Eysturstræti
  Tvingsil í Psykiatri: avbyrging og at missa sjálvræðið– søguligt baksýn
text: #000095
text: Lesarabrøv frá valevnum – val 2019
text: #000096